Diari Oficial de la Generalitat Valenciana


Sumari del DOGV 9604, del 26-05-2023 (2023/5726)

RESOLUCIÓ de 23 de maig de 2023, de la directora general d'Universitats, per la qual es concedeixen les subvencions al transport universitari en la Comunitat Valenciana per al curs 2022-2023.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9604

Data del DOGV
:   26-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5726


Data del document
:   23-05-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 23 de maig de 2023, de la directora general d'Universitats, per la qual es concedeixen les subvencions al transport universitari en la Comunitat Valenciana per al curs 2022-2023. [2023/5726]  
Mitjançant l'Ordre 3/2019, de 31 de gener, de la Conselleria d'Educació, Investigació, Cultura i Esport (DOGV 8482, 08.02.2019), es van aprovar les bases reguladores per a la concessió de subvencions al transport universitari a la Comunitat Valenciana (bases reguladores d'ara en avant).  
Per la Resolució de 21 de febrer de 2023, de la Conselleria d'Innovació, Universitats, Ciència i Societat Digital, es van convocar subvencions al transport universitari a la Comunitat Valenciana per al curs 2022-2023 -d'ara en avant convocatòria- (DOGV 9544, 01.03.2023).  
  
La comissió d'avaluació, constituïda en virtut de l'article nové, punt 3, de la convocatòria, reunida el 05.05.2023 per a estudiar les sol·licituds telemàtiques presentades i seleccionar les entitats beneficiàries que reunisquen els requisits establits, ha emés un informe en què concreta el resultat definitiu de l'avaluació efectuada.  
Vist l'informe esmentat, la Subdirecció General d'Universitats, com a òrgan instructor, eleva la proposta de concessió, amb indicació de l'import de subvenció concedit a cadascuna de les entitats beneficiàries per a cada ruta, i de les entitats i rutes no beneficiàries amb indicació del motiu de denegació, a la directora general d'Universitats per a la seua signatura.  
Per la qual cosa, vist l'informe de la comissió d'avaluació, l'òrgan instructor, de conformitat amb l'article onzé de la convocatòria, eleva la proposta a la directora general d'Universitats, que, per delegació de la consellera d'Innovació, Universitats, Ciència i Societat Digital, prevista en el mateix article de la convocatòria, resol:  
  
  
Primer  
Concedir les subvencions al transport universitari corresponents al curs acadèmic 2022-2023 a les entitats sol·licitants, per a les rutes i en la quantia que s'indiquen en l'annex I.  
  
Segon  
Denegar les sol·licituds i rutes, si és el cas, que s'especifiquen en l'annex II, pels motius que s'hi indiquen.  
  
Tercer  
Aquestes subvencions es concedeixen per import total de 473.000,00 euros, de l'exercici pressupostari 2023, amb càrrec a l'aplicació pressupostària 18.46.19.0516, del programa pressupostari 422.60, Universitat i estudis superiors, línia de subvenció S1314000, «Transport de l'alumnat universitari», d'acord amb la Resolució de convocatòria de 21 de febrer de 2023 (DOGV 9544, 01.03.2023).  
Així mateix, indicar que, de conformitat amb l'article 7 de les bases reguladores, les empreses de transport públic regular permanent beneficiàries, no superen l'import màxim total segons estableix el Reglament de la Unió Europea Vigent (RE UE núm. 1407/2013 de la Comissió, modificat per RE UE 2020/972 de la Comissió).  
El pagament de l'ajuda s'efectuarà una vegada acreditada la realització de l'activitat que fonamenta la concessió de la subvenció i la repercussió d'aquesta en la quantitat a pagar pels alumnes universitaris, mitjançant la presentació telemàtica davant la Direcció General d'Universitats, a través del procediment d'aportació de la documentació que a continuació s'especifica, a un expedient d'ajudes de la Conselleria d'Innovació, Universitats, Ciència i Societat Digital: https://www.gva.es/es/inicio/procedimientos'id\_proc=18900&version=amp, fins al 30 de juny de 2023, segons preveu l'article tretzé de la resolució de convocatòria.  
De conformitat amb els articles 6 i 7 de les bases reguladores, per al cas d'empreses de transport públic regular permanent d'ús general, aquestes ajudes són compatibles amb qualsevol altra subvenció, ajuda, ingrés o recurs concedides per altres administracions públiques o entitats públiques o privades nacionals, de la Unió Europea o d'organismes internacionals, destinades a la mateixa finalitat, sempre que la suma d'aquestes no supere el cost de l'activitat subvencionada, i en cap cas supere l'import màxim total per adjudicatari segons establisca el Reglament vigent de la Unió Europea.  
  
1. Documentació justificativa a presentar per totes les entitats beneficiàries:  
1.1. Memòria explicativa subscrita pel representant legal de l'entitat beneficiària de les activitats realitzades, on es declare el grau de compliment de l'activitat subvencionada, i també que ha quedat complida l'activitat que ha motivat la concessió de la subvenció, amb indicació detallada de les dades sobre el servei prestat (rutes, alumnes transportats, descomptes realitzats, punts d'anada i tornada, etc.), mitjançant l'emplenament de l'annex VII. Quan les activitats hagen sigut finançades, a més de ser-ho amb aquesta subvenció, amb fons propis o altres subvencions o recursos, haurà d'acreditar-se l'import, procedència i aplicació d'aquests fons.  
1.2. Declaració responsable de no estar sotmeses a un procés de reintegrament de subvencions segons preveu l'article 5 de la Llei 38/2003, de 17 de novembre, general de subvencions, ajustada al formulari que figura com a annex VIII d'aquesta convocatòria.  
1.3. En el cas que l'entitat beneficiària haja presentat denegació expressa sobre consentiment perquè la Conselleria obtinga directament els corresponents certificats telemàtics, aquesta haurà de presentar els corresponents certificats que acrediten que es troba al corrent en el compliment de les seues obligacions tributàries (estatal i autonòmica) i amb la Seguretat Social.  
1.4. Còpia de tota la publicitat que les empreses prestadores del servei de transport hagen elaborat per donar a conéixer públicament que l'activitat que realitzen està subvencionada per la Conselleria d'Innovació, Universitats, Ciència i Societat Digital, en compliment del que s'estableix en l'article 12.8 de la convocatòria.  
  
2. Documentació justificativa a presentar per ajuntaments, associacions d'estudiants universitaris o cooperatives d'usuaris i consumidors l'objecte dels quals siga el transport universitari:  
A més de la documentació establida en l'article 13.1 de la convocatòria, hauran d'adjuntar:  
2.1. Les factures expedides per l'empresa contractista del servei de transport universitari de la totalitat del curs acadèmic a què fa referència la convocatòria, i no caldrà acreditar que aquestes han sigut efectivament pagades abans de finalitzar el termini de justificació.  
  
2.2. En el cas que en la sol·licitud hagueren adjuntat el precontracte amb l'empresa prestadora del servei del transport, hauran d'annexar el contracte signat i vigent per al curs 2022-2023.  
  
3. Documentació justificativa a presentar per ajuntaments:  
A més de la documentació establida en els articles 13.1 i 13.2 de la convocatòria, els ajuntaments hauran d'acreditar estar al corrent en el compliment de l'obligació de rendició dels seus comptes anuals davant la Sindicatura de Comptes, segons estableix l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana.  
  
4. Documentació justificativa a adjuntar per les empreses de transport públic regular permanent d'ús general:  
A més de la documentació establida en l'apartat 13.1 de la convocatòria, hauran d'adjuntar un informe de la delegació d'alumnes corresponent a la universitat de destí, en què es faça constar el compliment efectiu de l'activitat subvencionada.  
Hauran de presentar també una memòria justificativa del cost incorregut per la realització de l'actuació subvencionada, amb el desglossament de cadascuna de les despeses adquirides i els ingressos obtinguts, subscrita per la persona responsable de l'àrea econòmica de l'empresa, amb el vistiplau del o de la representant legal.  
  
El lliurament de l'import a favor de les entitats beneficiàries s'efectuarà després de l'oportuna comprovació per l'òrgan instructor, Subdirecció General d'Universitats, de la documentació justificativa presentada.  
La no presentació de la documentació anteriorment indicada en el termini establit suposarà, després de l'audiència prèvia de la interessada, la pèrdua del dret a percebre la totalitat de la subvenció, mitjançant el corresponent procediment.  
Així mateix, es podrà minorar l'import total de l'ajuda en la quantia que no haja sigut justificada segons el que s'estableix en aquest apartat, atés el cost real de l'activitat i de les altres subvencions que s'hagen concedit a la beneficiària amb la mateixa finalitat.  
  
Quart  
Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.  
  
  
Cinqué  
Les relacions d'entitats beneficiàries i sol·licituds denegades assenyalades en els annexos I i II, respectivament, es publicaran en la pàgina web de la Conselleria d'Innovació, Universitats, Ciència i Societat Digital, que s'indica a continuació: http://innova.gva.es/es/web/universidad/ayudas-al-transporte-universitari.  
  
Sisé  
Ordenar la publicació d'aquesta resolució en el Diari Oficial de la Generalitat Valenciana.  
  
Seté  
Aquesta resolució produirà efectes el mateix dia de la signatura.  
  
Contra aquesta resolució, que posa fi a la via administrativa, es podrà interposar amb caràcter potestatiu un recurs de reposició davant la consellera d'Innovació, Universitats, Ciència i Societat Digital en el termini d'un mes, comptat des de l'endemà de la seua publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua publicació en el Diari Oficial de la Generalitat Valenciana, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de maig de 2023.- La directora general d'Universitats (p. d. art. 14 de l'Ordre 3/2019; DOGV 8842, 08.02.2019): Pilar Ezpeleta Piorno.